eo eo eo eo eo eo en eo en pt en en en eo en en en eo eo en en eo eo eo eo eo eo eo eo en
teknologio, komputiko, scienco kaj aliaj studemulaj temoj
Blogo por Esperantistoj kiu temas pri teknologio, komputiko, scienco kaj aliaj temoj kiuj interesas studemulojn.
Demandu min pri iu ajn!
Hmm tre interese.  Ĉi tiu estas dokumentoelektila fenestreto por iCloud por Makintoŝo.  Mi estis maldorma hieraŭ vespere kaj prilaboris dokumenton ĝis la mezo de la nokto.  Sed diru al mi, kiam precize estas la 24a horo?  Ĉu tiu ne pli bone estu “Today 00:23” ? Eble tiu dokumento estas de la estonteco!  Mi modifos ĝin hodiaŭ post aliaj 15 horoj!  Mi malfermu ĝin por lerni kio okazos hodiaŭ.
Filed under mac icloud esperanto eo amuza erara
Ŝerco taŭga por kaj ŝatantoj de Stel-Vojaĝo kaj studemuloj ĝenerale
Filed under ŝerco esperanto amuza
Granda aventuro por patra tago
Mi ŝatas aŭti al la flughaveno kiu situas je la rando de mia urbo. Mi iras tien kun mia fileto en la malantaŭa seĝo, ial la aŭto estas bona por endormigi lin. Tie mi sidas, ludante mallaŭtan muzikon, kaj legas mian libron, trinkas kafon kaj ripozas dum li dormetas.
Hodiaŭ mi forgesis malŝalti la lumilojn kaj sidis tie dum pli ol du horoj. Ups. Kompreneble kiam mi provis startigi la aŭton denove la baterio estis plene drenita. Fakte, tiom drenita ke mi rimarkis nur kiam la radio ekmalŝaltigxis per si mem. Tiu pensigis min ke devas esti io malĝusta, tiam mi rimarkis ke mi forgesis malŝalti la lumilojn.
Do, bone. Mi havas poŝtelefonon por kialo, estis fojo uzi ĝin. Mi vokis al mia edzino kaj ŝi vokis al kaj CAA (Kanada versio de AAA) kaj sia patro. Mia filo vekiĝis kaj volis ludi, almenaŭ certe ne plu volis resti en sia aŭta seĝo. Do mi havis lin en mia sino, ni sidis en la antaŭa seĝo malantaŭ la stirrado. Kiam mi ne atentis lin dum sekundo li ekprenis mian kaftason kaj supromalsuprenigis ĝin rekte sur miajn genuojn. Dankon filo.
Eventuale mia bopatro alvenis kaj ni havis iun kun kiu ni povus pasigi la tempon. Iome pli poste mia edzino ankaŭ alvenis kaj la trio de ni distris mian filon, atendante la CAA laboriston. Panjo eniris kaj fermis la aŭton sian plurajn fojojn, ĝis… ups… ŝi ŝlosis siajn ŝlosilojn en sian aŭton! Ho dio mia, kia komedio de eraroj. Ni nur povis stari tie kaj ridi al la strangeco de la situacio. Mi priridis ke la bopatro nur devas perdi siajn ŝlosilojn kaj la ŝerco estus kompleta.
Finfine la CAA laboristo alvenis, ni priskribis la tutan situacion al li. Li uzis longan platan metalpecon por malŝlosi la aŭton de mia edzino, senpage, kaj laste li provis mian baterion. Kiel ni suspektis, ĝi estas malnova kaj jen kial ĝi ne povis travivi mian misuzon. Ni anstataŭigis la baterion per nova, por kiu mia kara bopatro pagis (kiel mi povas danki lin sufiĉe ofte), kaj la aventuro finiĝis kun ni triope aŭtante hejmen.
Filed under patro esperanto ĝenerala rakonto amuza aventuro
We love Tumblr & Stationery by Thijs